Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 165/14/8811	Trebišov, 18.8.2015
EEČ : 2-69-409-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX XXXXX XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 17.4.2014, spisová značka 2 Pv 165/14/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 17.4.2014, spisová značka 2 Pv 165/14/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Trebišove sp. zn. 2 Pv 165/14/8811 zo 17.04.2014 bolo podmienečne zastavené trestné stíhanie      proti obv. XXXXX, stíhanej za prečin krádeže podľa § 212 ods. 2 písm. d/ Tr. zák., pričom jej bola stanovená skúšobná doba v trvaní dvanásť mesiacov. 

Citované uznesenie prokurátora nadobudlo právoplatnosť 29.04.2014 a skúšobná doba uplynula  dňom 29.04.2015.

	Podľa § 217 ods. 1 Tr. por. som zisťoval, či sa obvinená XXXXX v stanovenej skúšobnej dobe osvedčila a zistil som, že táto viedla počas stanovenej skúšobnej doby riadny život. Táto skutočnosť vyplýva z charakteristiky z miesta prechodného bydliska obce XXXXX, ktorá bola doručená tunajšej prokuratúre dňa 03.08.2015. Z listu Okresného úradu XXXXX, Odbor všeobecnej vnútornej správy sp. zn. OÚ-TV-OVVS-2015/008979 z 12.08.2015 vyplýva, že obvinená sa v období skúšobnej doby nedopustila žiadneho priestupku. Z vyjadrenia OR PZ, Odbor kriminálnej polície Trebišov sp. zn. ORPZ-TV-OKP-973-003/2015 zo 07.08.2015 vyplýva, že obv. XXXXX v súčasnosti nie je trestne stíhaná. Ďalej z odpisu z registra trestov vyplýva, že v období skúšobnej doby sa nedopustila žiadnej trestnej činnosti. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor